14,5×114 mm

**14,5×114 mm šovinys** – tarybinis, vėliau rusiškas prieštankinių šautuvų, o vėliau stambaus kalibro kulkosvaidžių ir prieštechnikinių šautuvų šovinys. 

Sukurtas 1938 m. (su kulka B-32), 1941 m. priimtas į ginkluotę ir imtas gaminti su kulkomis BS-41. Naudotas kaip prieštankinių šautuvų PTRS ir PTRD šovinys. 1944 m. buvo sukonstruota kulkosvaidis KPV, naudojantis šiuos šovinius. Šio kulkosvaidžio variantu KPVT buvo ginkluojami tarybiniai šarvuotieji transporteriai, pradedant BTR-60PB ir baigiant BTR-80, BRDM, zenitiniai kulkosvaidžių įrenginiai ZPU ir kt. 

## Šovinio matmenys
14,5×114 mm šovinio tūtelės tūris yra 42,53 ml. Tūtelės forma pritaikyta patikimam šovinio padavimui į šovinio lizdą ir tūtelės ištraukimui tiek pertaisomuose šautuvuose, tiek kulkosvaidžiuose ekstremaliomis sąlygomis. 

Petelio kampas yra ≈ 22,50°. Graižtvų šio kalibro vamzdžiuose  vijos ilgis yra 455 mm, vamzdis turi 8 graižtvas.

## Šovinių variantai
Šovinių variantai skiriasi kulkomis:
* BS: Šarvamušė padegamoji kulka. Tai pradinis šių šovinių variantas prieštankiniams šautuvams. Kulkos masė 64,4 g, ilgis 51 mm. Volframo karbido šerdies masė 38,7 g. Kulkos nosyje 1,8 g padegamosios medžiagos. Viso šovinio masė ~ 200 g, ilgis 155 mm. Kulkos žiotinis greitis ~1006 m/s. 100 m nuotoliu ir 60° laipsnių kampu pramuša 40 mm plieninį šarvą, o 500 m nuotoliu – 32 mm šarvo.
* B-32: Šarvamušė padegamoji apvalkalinė kulka su grūdinto plieno šerdimi. Kulkos masė 64 g, žiotinis greitis 1006 m/s. 500 m nuotoliu 90° kampu pramuša 32 mm storio homogeninį plieninį šarvą.
* BZT: Šarvamušė padegamoji trasuojamoji apvalkalinė kulka su plienine šerdimi. Kulkos masė 59,56 g, žiotinis greitis 1006 m/s. Traseris dega ne mažiau kaip 2000 m.
* MDZ: Akimirkinio veikimo sprogstamoji padegamoji kulka. Masė – 59,68 g.
* ZP: Padegamoji trasuojamoji kulka

Tarybiniai šoviniai su kulkomis B-32, BZT ir MDZ yra dvejopi – su žalvarinėmis tūtelėmis arba su lakuotomis plieninėmis. Tūtelėje būna apie 28,8 g bedūmio parako 5/7NA. 

14,5×114 mm šovinius gamino Bulgarija, Kinija, Egiptas, Vengrija, Irakas, Šiaurės Korėja, Lenkija, Rumunija, buvusi Čekoslovakija. Savus naujus šarvamušius variantus gamina Kinija:
* DGJ02: šarvamušiai trasuojamieji šoviniai su 45 g volframo pramušu, su numetamu gaubtu () ir su dvispalviu traseriu. Iššovus gaubtas skyla ir už 150-200 m nuo vamzdžio žiočių atsiskiria nuo pramušo. Žiotinis greitis 1250 m/s. Teigiama, kad pramušas už 800 m 50° kampu pramuša 20 mm šarvo plokštę. 
* DGE02: šarvamušiai sprogstamieji padegamieji šoviniai. Sveria 175 ar 188 g. Teigiama, kad 800 m nuotoliu su tikimybe 0,9 pramuša 15 mm storio šarvo plokštę 30° kampu. Už 300 m pramuša 2 mm minkšto plieno lakštą (pvz., orlaivio dangą), tada dar pramuša 1,2 mm plieno plokštę, sudarydama apie 20 skeveldrų. Sprogdama sudaro 75-95 padegamuosius fragmentus, kurie su 80% tikimybe gali padegti aviacinius degalus.

## 14,5×114 mm šovinius naudojantys ginklais
Prieštechnikiniai šautuvai:
* ''Anzio'' šautuvas
* Denel NTW-20
* Gepard M-3 ir M-6
* Istiglal IST-14.5
* Mambi-1 AMR
* PDSHP 
* PTRS-41 (prieštankinis šautuvas)
* PTRD-41 (prieštankinis šautuvas)
* Shaher
* Truvelo 14,5×114 mm
* Vidhwansak

Kulkosvaidžiai:
* Slostino kulkosvaidis 
* KPV
* Type 02/QJG-02 sunkusis kulkosvaidis
* Type 56 ir Type 58 sunkieji kulkosvaidžiai

Kiti ginklai:
* ZPU priešlėktuviniai įrenginiai
* 2Ch35 įdėklinis savitaisis šautuvas

## Nuorodos